User:Manakchaudhary/sandbox

Abhivav Rajasthan Abhiyan(‘अभिनव राजस्थान अभियान’)

‘अभिनव राजस्थान अभियान’ का उद्धेश्य क्या है ?

‘अभिनव राजस्थान अभियान’ के माध्यम से हम एक ऐसे राजस्थान का निर्माण करना चाहते हैं, जो वास्तविक रूप में लोकतांत्रिक (democratic) हो और विकसित (developed) हो. उस राजस्थान को हम ‘अभिनव राजस्थान’ कहेंगे. जिस लोकतंत्र के आधार पर ‘अभिनव राजस्थान’ खड़ा होगा, वह वर्तमान वोट के तंत्र से बहुत बड़ा होगा. यह व्यापक अर्थ में लोकतंत्र होगा, जैसा होना चाहिए. इस तंत्र पर लोक का नियंत्रण होगा और यह लोक के लिए काम करेगा. इस तंत्र में हम पांच वर्ष के लिए प्रतिनिधि चुनकर या अधिकारी-कर्मचारी नियुक्त कर चुप नहीं बैठ जायेंगे बल्कि इनके द्वारा किये जा रहे काम पर नजर रखेंगे और उन्हें हर वक्त जवाबदेह बनाये रखेंगे. साथ ही हम इस तंत्र में नीतियों और योजनाओं के निर्माण में जनभागीदारी सुनिश्चित करेंगे और उनकी समय समय पर समीक्षा करेंगे. ‘अभिनव राजस्थान’ में जनता द्वारा दिये गए tax के एक एक रूपये के जमा और खर्च का हिसाब पारदर्शिता से होगा. शासन के पास जमा धन का सदुपयोग विकास के लिए हो रहा है, सही तरीके से हो रहा है, यह दिखाई पड़ेगा. इस राशि के जमा और खर्च पर जनता की पूरी नजर रहेगी. जब जनता को लग जाएगा कि उनके जमा धन का दुरूपयोग नहीं हो रहा है तो उसे भी tax देने में संतुष्टि का भाव होगा. यानि ‘अभिनव राजस्थान’ के हमारे असली लोकतंत्र में वोट और नोट, दोनों का हर महीने हिसाब होगा. पांच साल में एक बार हिसाब की वर्तमान परम्परा से हम बहुत आगे बढ़ेंगे. वहीं ‘अभिनव राजस्थान’ में विकास का अर्थ आमजन के जीवन स्तर में सुधार से होगा जो हर परिवार को उसके आँगन में, गली-मोहल्ले में और गाँव-शहर में स्पष्ट दिखाई देगा. इस विकास में औसत परिवार की आमदनी का बढ़ना और उसको मिल रही सुविधाओं का गुणवत्ता (quality) के साथ विस्तार महत्त्पूर्ण होगा. इस राजस्थान में औसत परिवार की आमदनी इतनी होगी कि वह वर्तमान महंगाई की दर पर भी सम्मानजनक और आनंदपूर्वक जीवन जी सकेगा. आमदनी कम ज्यादा होगी पर कम आमदनी इतनी कम नहीं होगी कि कोई परिवार मूल आवश्यकताओं से वंचित रहे. साथ ही इस राजस्थान में सभी परिवारों को शिक्षा-स्वास्थ्य-सड़क-पानी-बिजली-सुरक्षा की सुविधाएं आसानी से उपलब्ध होंगी और उनकी गुणवत्ता भी उच्च स्तर की होगी. रोजगार के पर्याप्त अवसर भी हर सामाजिक वर्ग को उपलब्ध होंगे. लेकिन यह विकास हमारी प्रकृति और संस्कृति की कीमत पर नहीं होगा. बल्कि इस विकास में समृद्धि, प्रकृति और संस्कृति का स्वस्थ समन्वय होगा. इस मायने में हमारे विकास का यह मार्ग वर्तमान भारत या पश्चिमी या विकसित देशों से अलग होगा. हम प्रकृति और संस्कृति को नष्ट कर आर्थिक विकास नहीं करेंगे. हम हमारी प्रकृति और संस्कृति को आर्थिक विकास के रास्ते में रोड़ा नहीं समझेंगे. बल्कि हमारी योजनाएं ऐसी होंगी जो प्रकृति और संस्कृति से समन्वय करते हुए आर्थिक विकास में सहायक होंगी. हमारा समाज, हमारी शिक्षा, हमारा शासन, हमारी खेती और हमारे उद्योग, स्थानीय प्राकृतिक और सांस्कृतिक तत्त्वों का समावेश करके ही विकास करेंगे. तभी स्थाई (sustainable) विकास होगा. हम यह भी ध्यान रखेंगे कि हमारे विकास का लाभ राजस्थान के सभी भौगोलिक क्षेत्रों को समान रूप से मिले. गंगानगर आगे बढ़े तो सिरोही भी पीछे न रहे. हम यह भी पक्का करेंगे कि गाँवों का विकास शहरों से पीछे न रहे. यह भी न हो कि समाज के कोई वर्ग अवसरों की या संसाधनों की कमी के चलते योग्य होते हुए भी पीछे रहें. इस राजस्थान में ब्राह्मण, जाट, राजपूत या हरिजन परिवारों के विकास में भेदभाव नहीं होगा. हमारी योजनाओं में सभी वर्गों के लिए यथोचित जगह होगी. यानि यह विकास स्थाई होगा, संतुलित होगा और समग्र होगा.

‘अभिनव राजस्थान’ के सात रंग

जब हमारे जागरूक मित्र नागरिकता के बोध से भर जायेंगे तो कैसा राजस्थान रचेंगे ? एक झलक सपनों के संसार की. अभिनव समाज में हम वर्तमान सामाजिक मूल्यों (social values) को बदलेंगे ताकि समाज में, प्रदेश में, विकास के लिए पूँजी (capital) बढ़े, विकास की मनोवृति (attitude) बने और भ्रष्टाचार (corruption) समाप्त हो. इस समाज में ज्ञान, कला, सादगी, बचत, मेहनत और ईमानदारी का सामाजिक मूल्य पद, धन, दिखावे, खर्च, कामचोरी और बेईमानी से अधिक होगा. मूल्य बदलेंगे तो समाज की दिशा और दशा बदलेगी. समारोह कम खर्चीले हो जायेंगे और किसी भी कीमत पर पैसा कमाने की प्रवृति भी कम हो जायेगी. समाज में पूँजी बचनी शुरू होगी. साथ ही हम इस समाज में हर परिवार को प्राकृतिक या शारीरिक विपत्ति में टूटने नहीं देंगे और पूर्ण सामाजिक सुरक्षा की व्यवस्था करेंगे. अभिनव शिक्षा में हम समाज की वर्तमान आवश्यकताओं के अनुरूप एकदम नई शिक्षा व्यवस्था बनाएंगे. इस व्यवस्था में समाज के लिए आवश्यक ज्ञान का सृजन होगा और इस ज्ञान से लेश नागरिक समाज को दिये जायेंगे. इस प्रणाली में पढ़ा कोई भी विद्यार्थी बेरोजगार नहीं रहेगा. प्राथमिक, माध्यमिक और उच्च शिक्षा का नया ढांचा होगा, जो कम खर्चीला, सार्थक और व्यवहारिक होगा. कक्षाओं की रचना और पढाने की विधि (teaching methods) ज्ञान के उपार्जन और सृजन में रुचि जगायेंगे. विषयों के ज्ञान को समाज में किये जाने वाले कार्य से प्रत्यक्ष जोड़ा जाएगा. अभिनव शासन में हम शासन के प्रति अपनेपन का भाव लायेंगे. इसके लिए हम शासन व जनता के बीच की दूरी को कम करेंगे. अंग्रेजी शासन पद्धति की जगह शुद्ध भारतीय और लोकतांत्रिक शासन पद्धति को लागू करेंगे. अभिनव कृषि में हम किसान और विज्ञान के बीच समन्वय बढ़ाकर खेती का उत्पादन(production) बढ़ाएंगे और इस उत्पादन की उचित कीमत किसान को दिलवाएंगे. हम खेती, बागवानी और पशुपालन को जोड़कर उत्पादकता (productivity) भी बढ़ाएंगे. बीमा को व्यवहारिक बनाकर इस व्यवसाय में सुरक्षा का भाव भरेंगे. साथ ही राजस्थान की प्रकृति के अनुरूप खेती कर इसे स्थाई (sustainable) बनायेंगे. स्थानीय कृषि उत्पादों के लिए बाजार को तैयार करेंगे. अभिनव उद्योग में हम छोटे और कुटीर उद्योगों का उत्पादन और उत्पादकता बढ़ाकर गाँवों और कस्बों की आमदनी और रोजगार बढ़ाएंगे. इन उत्पादों की उचित कीमत दिलवाकर दस्तकारों को मजदूर से पुनः कलाकार का दर्जा देंगे. राजस्थान के दस्तकारों को प्राचीन और मध्यकाल की तरह विश्व में फिर सिरमौर बनायेंगे. चीन की छुट्टी हो जायेगी. अभिनव प्रकृति में हम हमारे पहाड़ों, नदियों, झीलों, तालाबों और गोचरों को हरा भरा और पानी से लबालब करेंगे. वृक्षारोपण की नई स्पष्ट नीति बनायेंगे. सडकों के दोनों ओर, गाँव-कस्बे के चारों ओर, मोहल्ले-गलियों में, खेतों की मेड़ों पर और बंजर जमीनों पर पेड़ों की श्रंखलाएं बनायेंगे. राजस्थान के वन्य जीवों का संरक्षण भी हमारी प्राथमिकता होगा. अभिनव संस्कृति के लिए हम समाज और शिक्षा के क्षेत्र में संस्कारों की पुनर्स्थापना करेंगे. सांस्कृतिक परम्पराओं को नए जमाने की आवश्यकताओं से समन्वय कर लोकप्रिय बनायेंगे. भारतीय और राजस्थानी संगीत, नाट्य, चित्र और भवन निर्माण कला को आमजन से जोड़ेंगे. स्थानीय भाषा, पहनावे और खानपान का भरपूर प्रचार होगा. इससे प्राकृतिक कृषि और उद्योग को संबल मिलेगा. संस्कृति समाज का आभूषण है, इसके बिना समाज कुरूप दिखाई देता है. अभी ऐसा है. (विस्तार से इन क्षेत्रों की योजनाओं को आप अपनी वेबसाइट www. abhinavrajasthan.org पर देख सकते हैं.)